# Apteronòtids

Els apteronòtids (Apteronotidae) són una família de peixos teleostis d'aigua dolça pertanyent a l'ordre dels gimnotiformes.

## Etimologia

Del grec aptero (sense aletes) + noton (esquena).

## Descripció

* La grandària de les diferents espècies varia entre les espècies del gènere Adontosternarchus i Megadontognathus kaitukaensis (al voltant dels 160 mm de llargària) fins a l'espècie Apteronotus magdalenese, la qual assoleix els 1,3 m.
* Es diferencien dels altres gimnotiformes per la presència d'aleta caudal (totes les altres famílies no en tenen).
* Cos allargat, cilíndric i més o menys comprimit.
* Aleta anal força allargada i ondulada per a moure's tant cap endavant com cap enrere.
* Absència de les aletes pelvianes i de la dorsal.
* Tenen ulls petits (el seu diàmetre és menor que la distància entre els narius), ja que són nocturns.
* 1-2 fileres de dents còniques en ambdues mandíbules.
* Línies laterals sensorials connectades per davant amb els ulls.
* Ossos infraorbitaris ossificats i en forma d'un tub prim.
* Tenen un òrgan capaç de produir descàrregues elèctriques de fins a 750 Hz en els exemplars madurs.
* Presenten dimorfisme sexual pel que fa a la mida i la forma del musell.

## Alimentació

Igual que molts altres apteronòtids, les espècies del gènere Apteronotus mengen petites larves d'insectes aquàtics i peixos. D'altres són piscívores (com ara, Sternarchella) i n'hi ha d'altres també que es nodreixen de plàncton (Adontosternarchus). Les espècies del gènere Magosternarchus s'alimenten de les cues d'altres peixos elèctrics, mentre que Sternarchorhynchus i Sternarchorhamphus tenen musells tubulars especialitzats en cerca de larves d'insectes aquàtics en els fons dels rius. Com a mínim, una espècie (Sternarchogiton nattereri) s'alimenta d'esponges d'aigua dolça que creixen en arbres submergits, troncs i d'altres restes llenyoses.

## Distribució geogràfica

Es troba a tots els països de Sud-amèrica, tret de Xile: des del riu de la Plata (l'Argentina -35°S-) fins al riu Tuira (Panamà -8°N). La conca del riu Amazones és l'indret on presenten la major diversitat i, sovint, constitueixen una fracció significativa de la biomassa local.

## Gèneres i espècies

* Adontosternarchus (Ellis, 1912)
* Apteronotus (Lacépède, 1800)
* Compsaraia (Albert, 2001)
* Magosternarchus (Lundberg, Coz Fernandes & Albert, 1996)
* Megadontognathus (Mago-Leccia, 1994)
* Orthosternarchus (Ellis, 1913)
** Orthosternarchus tamandua (Boulenger, 1898)
* Parapteronotus (Albert, 2001)
** Parapteronotus hasemani (Ellis, 1913)
* Pariosternarchus (Albert & Crampton, 2006)
** Pariosternarchus amazonensis (Albert & Crampton, 2006)
* Platyurosternarchus (Mago-Leccia, 1994)
* Porotergus (Ellis, 1912)
* Sternarchella (Eigenmann, 1905)
* Sternarchogiton (Eigenmann, 1905)
* Sternarchorhamphus (Eigenmann, 1905)
** Sternarchorhamphus muelleri (Steindachner, 1881)
* Sternarchorhynchus (Castelnau, 1855)
* Tembeassu (Triques, 1998)
** Tembeassu marauna (Triques, 1998)

## Ús comercial

Tenen una explotació comercial mínima perquè no suposen un recurs alimentari important. Tot i així, dues espècies (Apteronotus albifrons i Apteronotus leptorhynchus) són freqüents en el comerç de peixos d'aquari.

## Referències

* ↑ The Taxonomicon (anglès)
* ↑ Romero, P., 2002. An etymological dictionary of taxonomy. Madrid.
* ↑ ZipCodeZoo (anglès)
* 1 2 3 4 FishBase (anglès)
* ↑ Albert, J.S., 2003. Apteronotidae (Ghost knifefishes). P. 497-502. A: R.E. Reis, S.O. Kullander i C.J. Ferraris, Jr. (eds.). Checklist of the Freshwater Fishes of South and Central America. Porto Alegre: EDIPUCRS, el Brasil.
* ↑ Crampton, W.G.R., 1996. «Gymnotiform fish: an important component of Amazonian floodplain fish communities». J. Fish Biol. 48(2):298-301.
* ↑ Nelson, J.S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0-471-25031-7
* ↑ Eigenmann, C. H., 1912. The freshwater fishes of British Guiana, including a study of the ecological grouping of species, and the relation of the fauna of the plateau to that of the lowlands. Mem. Carnegie Mus. v. 5 (núm. 1): i-xxii + 1-578, Pls. 1-103.
* ↑ Lacépède B. G. E., 1800. Histoire naturelle des poissons. Hist. Nat. Poiss. v. 2. i-lxiv + 1-632. Pls. 1-20.
* 1 2 Albert, James S., 2001. Species diversity and phylognetic systematics of American knifefishes (Gymnotiformes, Teleostei). Misc. Publ. Mus. Zool. Univ. Mich. Núm. 190: i-vi + 1-127.
* ↑ Lundberg J. G., Fernandes C. C. & J. S. Albert i M. García, 1996. Magosternarchus, a new genus with two new species of electric fishes (Gymnotiformes: Apteronotidae) from the Amazon River basin, South America. Copeia 1996 (núm. 3). 657-670.
* ↑ Lundberg, J.G., C.C. Fernandes, J.S. Albert i M. Garcia, 1996. Magosternarchus, a new genus with two new species of electric fishes (Gymnotiformes: Apteronotidae) from the Amazon river basin, South America. Copeia (3):657-670.
* 1 2 Mago-Leccia F., 1994. Electric fishes of the continental waters of America. Caracas, Fundación para el Desarrollo de las Ciencias Físicas, Matemáticas y Naturales. Electric Fishes . 1-206, 16 unnumbered tables.
* ↑ Ellis M. M., 1913. The gymnotid eels of tropical America. Mem. Carnegie Mus. v. 6 (núm. 3). 109-195.
* ↑ Boulenger, G. A., 1898. On a collection of fishes from the Rio Jurua, Brazil. Transactions of the Zoological Society of London v. 14 (pt 7, núm. 2): 421-428, Pls. 39-42.
* ↑ Ellis, M. M., 1913. The gymnotid eels of tropical America. Mem. Carnegie Mus. v. 6 (núm. 3): 109-195, Pls. 15-23.
* ↑ Albert, J.S. & Crampton, W.G.R., 2006: Pariosternarchus amazonensis: a new genus and species of Neotropical electric fish (Gymnotiformes: Apteronotidae) from the Amazon River. Ichthyological Exploration of Freshwaters, 17 (3): 267–274.
* ↑ Albert, J.S. & Crampton, W.G.R., 2006: Pariosternarchus amazonensis: a new genus and species of Neotropical electric fish (Gymnotiformes: Apteronotidae) from the Amazon River. Ichthyological Exploration of Freshwaters, 17 (3): 267–274.
* ↑ De Santana, C.D. i P.V. Vari, 2009. The South American electric fish genus Platyurosternarchus (Gymnotiformes: Apteronotidae). Copeia 2:233-244.
* ↑ Eigenmann C. H., 1912. The freshwater fishes of British Guiana, including a study of the ecological grouping of species, and the relation of the fauna of the plateau to that of the lowlands. Mem. Carnegie Mus. v. 5 (núm. 1). i-xxii + 1-578.
* ↑ De Santana, C. D. i G. R. Crampton, 2010. A Review of the South American Electric Fish Genus Porotergus (Gymnotiformes: Apteronotidae) with the Description of a New Species. Copeia 2010 (1):165-175.
* 1 2 Eigenmann C. H. & Ward D. P., 1905. The Gymnotidae. Proc. Wash. Acad. Sci. v. 7. 159-188.
* ↑ Eigenmann C. H. & Ward D. P., 1905. The Gymnotidae. Proc. Wash. Acad. Sci. v. 7. 159-188.
* ↑ De Santana, C.D. i W.G.R. Crampton, 2007. Revision of the deep-channel electric fish genus Sternarchogiton (Gymnotiformes: Apteronotidae). Copeia 2:387-402.
* ↑ Steindachner, F., 1881. Beiträge zur Kenntniss der Flussfische Südamerika's (III) und Ichthyologische Beiträge (XI). Anz. Akad. Wiss. Wien v. 18 (núm. 11): 97-100.
* ↑ Castelnau F. L., 1855. Poissons. A: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2. i-xii + 1-112.
* ↑ Triques, M. L., 1998. Tembeassu marauna, new genus and species of electrogenic neotropical fish (Ostariophysi: Gymnotiformes: Apteronotidae). Rev. Fr. Aquariol. Núms. 1-2: 5-10.
* ↑ Triques, M. L., 1998. Tembeassu marauna, new genus and species of electrogenic neotropical fish (Ostariophysi: Gymnotiformes: Apteronotidae). Rev. Fr. Aquariol. Núms. 1-2: 5-10.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.

## Enllaços externs

* AnimalBase (anglès)